IOTA

IOTA on avaliku lähtekoodiga detsentraliseeritud digitaalne käibevahend ehk virtuaalraha ehk e-raha, mis erinevalt laialt levinud plokkahela tehnoloogiast kasutab suunatud A-tsüklilisel graafil põhinevat andmestruktuuri (inglise keeles Directed Acyclic Graph ehk DAG) ning kannab nime Tangle. 
Seetõttu puuduvad plokid (inglise keeles blocks), ahel (inglise keeles chain) ning järelikult ka kaevandajad (inglise keeles miners). Arhitektuursest erinevusest tulenevalt funktsioneerib IOTA-ga seotu teisiti võrreldes plokkahela esindajatega.

Tangle'is iga tehing aitab kinnitada eelnevaid võrgus olevaid tehinguid ning seega kõrvaldab energiakuluka kaevandusprotsessi, lubades väikseid tehinguid ilma vahendustasudeta.

Üheks oluliseks erinevuseks (lisaks DAG vs. plokkahelale) on viis, kuidas IOTA saavutab üksmeele ning kuidas tehingud aset võtavad. Kaevandajate puudumise asendab meetod, kus iga uus tehingu taotleja peab aktiivselt osalema võrgustiku konsensuse loomisel kinnitades kaks eelmist tehingut. Selline tõenduse viis tagab, et kogu võrgustik saavutab üksmeele antud hetke kinnitatud tehingutel luues hulga unikaalseid omadusi.

IOTA unikaalselt arhitektuurist tulenevad omadused:
 Mastaapsus – IOTA võimaldab suure tehingute läbilaskevõime tänu paralleelseeritud tehingute kinnitamise ilma mingisuguse arvulise piiranguta intervallis olevatele kinnitust ootavatele tehingutele.
 Puuduvad tehingutasud – IOTA on tehingutasudeta.
 Detsentraliseeritus – IOTA-l puuduvad kaevandajad. Kuna iga võrgus osaleja osaleb aktiivselt tehingute kinnituses, siis on IOTA veel enam detsentraliseeritud, kui plokkahel.
 Kvant-immuunsus – IOTA kasutab triaalset paiskefunktsiooni nimega Curl, mis on kvantimmuunne (Winternitzi allkirjastamine).

Skandaal Microsoftiga
Novembris 2017 teatas Microsofti plokkahela spetsialisti Omkar Naiki "We are excited to partner with IOTA foundation and proud to be associated with its new data marketplace initiative. This next generation technology will accelerate the connected, intelligent world and go beyond blockchain that will foster innovation real world solutions, applications and pilots for our customers." Seejärel väljastasid mitmed internetiväljaanded eksitavaid artikleid, mis teatasid Microsofti ja IOTA partnerlusest kontekstiväliselt. Segadusest tulenevalt kannatas IOTA pilkamise all. Vaatamata IOTA asutajaliikmelisusele ei ole Microsoft enam Trusted IOT Alliance'is osalevate asutuste ega ka IOTA asutuse andmeturu nimekirjas, et vältida edasist segadust.

Boschi investeering
Detsembris 2017 teatas Bosch, et on soetanud suure hulga IOTA märke, toetamaks uue ärimudeli loomist Internet of Thingsi näol.

ITIC
Jaanuaris 2018 teatas IOTA partnerlusest rahvusvahelise transport-innovatsiooni keskusega (inglise keeles International Transportation Center ITIC), et luua ülemaailmne liit smart mobility testbed'i jaoks.

Rootsi
Septembris 2017 teatas Rootsi keskpank Riksbank, et nad kaaluvad krüptoraha kasutusele võttu E-krona projekti näol. Iota sihtasutus oli üks 19 organisatsioonist, kes läbirääkimistele kutsuti.
Juurdluse lõppu eeldatakse 2019. aasta lõpuks.

Viited

Välislingid
 IOTA ametlik koduleht
 IOTA tutvustus (inglise keeles)

Raha